AIŠKINAMASIS RAŠTAS

Dėl Molėtų rajono savivaldybės tarybos 2015 m. rugsėjo 24 d. sprendimo Nr. B1-205 „Dėl Molėtų rajono savivaldybės lankytinų vietų pavadinimų sąrašo patvirtinimo“ pakeitimo

1. **Parengto tarybos sprendimo projekto tikslai ir uždaviniai:**

Danguolė Pangonienė 2021 m. rugsėjo 28 d. raštu kreipėsi Molėtų rajono savivaldybės tarybą, prašydama sudaryti galimybę pastatyti nuorodą į jai nuosavybės teise priklausančiame sklype Avilčių kaime (Alantos sen.) įkurtą gamtos ir skulptūrų parką „Baltų sodas“. Parkas skiriamas baltų istorinei atminčiai – praeičiai ir dabarčiai. Šiuo metu sodo kompozicijoje yra 27 paminklai ir skulptūros iš akmens. Jos pristato baltų geografinį – istorinį paplitimą, kalbas, Lietuvos bei Latvijos istoriją ir simbolius. Jau keleri metai parkas yra tapęs lankomu turistiniu objektu.

Norint statyti kelio ženklą, nurodantį šį objektą, reikalinga, kad objektas būtų įtrauktas į Molėtų rajono savivaldybės lankytinų vietų pavadinimų sąrašą, kurį 2015 m. rugsėjo 24 d. sprendimu Nr. B1-205 „Dėl Molėtų rajono savivaldybės lankytinų vietų pavadinimų sąrašo patvirtinimo“ yra patvirtinusi Molėtų rajono savivaldybės taryba. [Lankytinų vietų ir laikinų renginių maršrutinio orientavimo automobilių keliuose taisyklių LVMOT 15, patvirtintų](http://litlex.molsav.lt/LL.DLL?Tekstas=1?Id=192148&Zd=&BF=1) Lietuvos automobilių kelių direkcijos prie Susisiekimo ministerijos direktoriaus 2015 m. kovo 3 d. įsakymu Nr. V(E)-4 „[Dėl Lankytinų vietų ir laikinų renginių maršrutinio orientavimo automobilių keliuose taisyklių LVMOT 15 patvirtinimo](http://litlex.molsav.lt/LL.DLL?Tekstas=1?Id=192148&Zd=&BF=1)“, 12.4 papunktis nurodo, kad kelio ženkluose Nr. 628 ir 629 leidžiama nurodyti savivaldybių tarybų patvirtintų lankytinų vietų pavadinimus.

Taip pat VšĮ Molėtų turizmo ir verslo informacijos centras 2021 m. lapkričio 15 d. raštu kreipėsi į Molėtų rajono savivaldybę, prašydamas papildyti lankytinų vietų sąrašą 3 naujais objektais - Skulptūra „Uodo galia“ Molėtuose bei Simboline patranka Giedraičių mūšiui atminti ir Žalvario parku Giedraičių seniūnijoje.

Kadangi Molėtų lankytinų vietų sąrašas buvo patvirtintas 2015 m., pasikeitė dalies objektų pavadinimai bei adresai.

Parengto sprendimo projekto tikslas – pakeisti Molėtų rajono savivaldybės lankytinų vietų sąrašą.

1. **Siūlomos teisinio reguliavimo nuostatos:**

Šiuo sprendimu siūloma įteisinti lankytinus rajono objektus.

1. **Laukiami rezultatai:**

Bus sudarytos galimybės automobilių kelyje pastatyti kelio ženklus, nurodančius kryptis į lankytinas vietas.

1. **Lėšų poreikis ir jų šaltiniai:**

Šiam sprendimo projektui įgyvendinti savivaldybės lėšų nereikės.

1. **Kiti sprendimui priimti reikalingi pagrindimai, skaičiavimai ar paaiškinimai:**